CELEX: 62019TN0627
Language: hr
Date: 2019-09-20 00:00:00
Title: predmet T-627/19: Tužba podnesena 20. rujna 2019. – Shindler i dr. protiv Komisije

11.11.2019   
            
            
               HR
            
            
               Službeni list Europske unije
            
            
               C 383/66
            
         
      Tužba podnesena 20. rujna 2019. – Shindler i dr. protiv Komisije
      (predmet T-627/19)
      (2019/C 383/75)
      Jezik postupka: francuski
      
         Stranke
      
      
         Tužitelji: Harry Shindler (Porto d’Ascoli, Italija) i pet drugih tužitelja (zastupnik: J. Fouchet, odvjetnik)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi izričito odbijanje Europske Komisije od 13. rujna 2019. da utvrdi propust;
               
            
                  —
               
               
                  utvrdi i presudi da je Europska Komisija nezakonito propustila donijeti:
                  
                              —
                           
                           
                              s jedne strane, odluke o zaštiti građanstva Unije britanskih tužitelja koji imaju privatni i obiteljski život u drugim državama članicama Europske unije i koji nisu imali pravo glasa kod odlučivanja o izlasku njihove države podrijetla iz Europske unije samo zbog ostvarivanja slobode kretanja (15 year-rule) i to neovisno o tome postoji li sporazum o povlačenju Ujedinjene Kraljevine iz Europske unije ili ne;
                           
                        
                              —
                           
                           
                              s druge strane, obvezujuće odluke koja bi se na jednak način primjenjivala u drugih 27 država Unije u kojima žive britanski državljani koja bi sadržavala različite mjere vezane za ulazak, boravak, socijalna prava i obavljanje profesionalne djelatnosti primjenjive u slučaju nepostojanja sporazuma o povlačenju Ujedinjene Kraljevine iz Europske unije;
                           
                        
            posljedično da;
      
                  —
               
               
                  primi na znanje taj propust;
               
            
                  —
               
               
                  naloži Europskoj komisiji da plati svakom tužitelju iznos od 1 500 eura s osnove troškova njihova zastupanja.
               
            
         Tužbeni razlozi i glavni argumenti
      
      U prilog osnovanosti tužbe, tužitelji ističu tri tužbena razloga.
      
                  1.
               
               
                  Prvi tužbeni zahtjev, koji se temelji na povredi prava koja proizlaze iz njihovog građanstva Unije, kako u slučaju sporazuma o izlasku tako i u slučaju nepostojanja sporazuma. U okviru ovog tužbenog zahtjeva, tužitelji posebno ističu:
                  
                              —
                           
                           
                              nepostojanje odredbe europskih ugovora o gubitku građanstva Unije u slučaju izlaska jedne države članice iz Unije i stoga povredu načela pravne sigurnosti;
                           
                        
                              —
                           
                           
                              povredu načela proporcionalnosti;
                           
                        
                              —
                           
                           
                              povredu prava na privatni i obiteljski život.
                           
                        
            
                  2.
               
               
                  Drugi tužbeni zahtjev, koji se temelji na nezakonitom propustu Komisije koja nije donijela obvezujuće mjere već obične preporuke.
               
            
                  3.
               
               
                  Treći tužbeni zahtjev, koji se temelji na povredi načela kontradiktornosti, slobode kretanja i načela jednakosti prava glasa u skladu s britanskim propisom „15-year rule”. Tužitelji u tom pogledu smatraju da je to pravilo od petnaest godina nacionalni propis koji stavlja u nepovoljan položaj neke državljane jedne države članice samo zbog toga što su ostvarili svoju slobodu kretanja ili boravka u drugoj državi članici te da navedeno predstavlja ograničenje sloboda priznatih člankom 21. stavkom 1. UFEU-a.